Theodore William Schultz

Theodore William Schultz (Arlington, Hego Dakota, 1902ko apirilaren 30a - Evanston, Illinois, 1998ko otsailaren 26a) Ameriketako Estatu Batuetako ekonomista izan zen.

Hego Dakotako eta Wisconsingo Unibertsitateetan egin zituen ikasketak.

1946tik aurrera, Chicagoko Unibertsitateko Ekonomia saileko zuzendari gisa, giza baliabideek nekazaritzan duten garrantzia aztertu zuen, herri pobreetan batez ere. Nekazaritzaren kaltean garatze-bidean diren herriek industrializazio-prozesuari ematen dioten garrantzia kritikatu zuen. 1979an Ekonomiako Nobel Saria irabazi zuen, nekazaritza-ekonomiaz egindako lanarengatik. Lanik aipagarrienak: Economic Crises in World Agriculture (1965, Munduko nekazaritzaren krisi ekonomikoa), Economic Growth and Agriculture (1968, Ekonomia hazkuntza eta nekazaritza) eta Human Resources (1972, Giza balidabideak).

 Erreferentziak 

 Kanpo estekak 

Kategoria:Ameriketako Estatu Batuetako irakasleak
Kategoria:Ameriketako Estatu Batuetako ekonomistak
Kategoria:Ekonomiako Nobel Saridunak
Kategoria:Gizon ekonomialariak
Kategoria:Hego Dakotarrak